Foto: RIA "Novosti" Pentagon rahbari Eshton Karter Manamadagi anjumanda AQSh Suriyaga IShID jangarilaridan Rakka shahrini ozod qilish uchun qo‘shimcha 200 harbiyni jo‘natishi haqida ma’lum qildi, deb xabar berdi Reuters. “Suriyaga qo‘shimcha kuchlarni jo‘natish haqidagi so‘nggi qaror sheriklarimizni IShID bilan kurashda qo‘llab-quvvatlashning yana bir belgisidir”, - deya Karterning so‘zlarini keltirgan AQSh mudofaa vazirligi tvitterda. Karterning ta’kidlashicha, Suriyaga maxsus xodimlar murabbiylari, maslahatchilar, shuningdek minalardan tozalash bo‘yicha mutaxassislar jo‘natiladi.